
	Παρουσίαση βιβλίου
ΛΑΜΠΡΑΚΗΣ – ΚΥΠΡΟΣ

Κοινή Πορεία Ειρήνης
του Πάνου Τριγάζη

στο Σπίτι της Κύπρου

Την Πέμπτη 19 Σεπτεμβρίου 2019 παρουσιάστηκε στο Σπίτι της Κύπρου, με τη συνεργασία του Παρατηρητηρίου Διεθνών Οργανισμών και Παγκοσμιοποίησης (ΠΑ.Δ.Ο.Π.), το βιβλίο «ΛΑΜΠΡΑΚΗΣ – ΚΥΠΡΟΣ. Κοινή Πορεία Ειρήνης» του Πάνου Τριγάζη.  
Η άγνωστη στο ευρύ κοινό συμπόρευση του Γρηγόρη Λαμπράκη με το Κυπριακό, πραγματική και μεταφορική, αναδύεται μέσα από τις 150 σελίδες του βιβλίου το οποίο κυκλοφόρησε πρόσφατα από τη φιλειρηνική οργάνωση Παρατηρητήριο Διεθνών Οργανισμών και Παγκοσμιοποίησης (ΠΑ.Δ.Ο.Π), με χορηγία της Βουλής των Ελλήνων και την βοήθεια του Συνδέσμου Μπάιρον για τον Φιλελληνισμό και τον Πολιτισμό.

«Το βιβλίο αφιερώνεται στα 60 χρόνια της Κυπριακής Δημοκρατίας», τονίζει στην εισαγωγή του ο συγγραφέας Πάνος Τριγάζης, προσθέτοντας ότι «Μιλώντας για πορεία ειρήνης εννοώ πορεία διεκδίκησης της ειρήνης, που μπορεί να είναι ειρηνική, πολύ ταραγμένη, ενίοτε και ματωμένη. Τέτοια ήτανε η πορεία του Λαμπράκη, όπως και της Κύπρου, εδώ και δεκαετίες, που από το 1963 έχει δύο πτυχές, την εσωτερική και τη διεθνή».
Χαιρετισμό απηύθυνε ο Πρέσβης της Κυπριακής Δημοκρατίας κ. Κυριάκος Κενεβέζος.

Μίλησαν ο βουλευτής Α΄ Αθηνών, τέως Πρόεδρος της Βουλής των Ελλήνων κ. Νίκος Βούτσης, η βουλευτής Επικρατείας, πρώην Υπουργός κ. Μαριέττα Γιαννάκου, ο Πρόεδρος της Σοσιαλιστικής Διεθνούς, πρώην Πρωθυπουργός κ. Γιώργος Παπανδρέου και ο Καθηγητής του Πανεπιστημίου Κύπρου, Ευρωβουλευτής της Κυπριακής Δημοκρατίας κ. Νιαζί Κιζιλγιουρέκ.


Την εκδήλωση συντόνισε η δημοσιογράφος κ. Βούλα Κεχαγιά.

